**PRIJEDLOG ODLUKE**

Temeljem članka 20. Zakona o predškolskom odgoju i obrazovanju („Narodne novine“ broj 10/97, 107/07,94/13, 98/19 i **57/22**), te članka 50. točka 2. Statuta Dječjeg vrtića Radost Vela Luka, Općinsko vijeće Općine Vela Luka dana \_\_\_\_\_\_\_ 2023. godine donosi

**ODLUKU**

**O NAČINU OSTVARIVANJA PREDNOSTI**

**PRI UPISU DJECE U DJEČJI VRTIĆ RADOST VELA LUKA**

**l. OPĆE ODREDBE**

Članak 1.

Ovom Odlukom utvrđuje se način ostvarivanja prednosti pri upisu djece u Dječji vrtić Radost Vela Luka (u daljnjem tekstu: Vrtić), čiji je osnivač Općina Vela Luka.

Članak 2.

Riječi i pojmovi koji imaju rodno značenje korišteni u ovoj Odluci odnose se jednako na muški i ženski rod bez obzira jesu li korišteni u muškom ili ženskom rodu.

**II. UTVRĐIVANJE PREDNOSTI PRI UPISU**

Članak 3.

Svako dijete rane i predškolske dobi ima pravo upisa u dječji vrtić u kojem se izvodi rani i predškolski odgoj i obrazovanje.

Za dijete koje je obvezno pohađati predškolu jedinica lokalne ili područne (regionalne) samouprave, Općina Vela Luka, dužna je osigurati mjesto u Dječjem vrtiću Radost Vela Luka koji provodi obvezni program predškole.

Prednost pri upisu u dječji vrtić kojem je osnivač jedinica lokalne ili područne (regionalne) samouprave za iduću pedagošku godinu imaju djeca koja do 1. travnja tekuće godine navrše četiri godine života.

Članak 4.

Iznimno od stavka 1. članka 3. ako dječji vrtić kojem je osnivač jedinica lokalne ili područne (regionalne) samouprave ne može upisati svu prijavljenu djecu, nakon upisa djece iz stavka 3. članka 3., djeca se upisuju na način da prednost pri upisu imaju djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.

Članak 5.

Ako se sva prijavljena djeca mogu upisati u Vrtić, neće se primjenjivati kriteriji za ostvarivanje prednosti.

Upisi u dječji vrtić mogu se provoditi elektroničkim putem.

Članak 6.

Prije upisa u dječji vrtić provodi se inicijalni razgovor s roditeljem i djetetom, a provodi ga stručno povjerenstvo dječjeg vrtića (stručni suradnici i ravnatelj).

Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi imaju prednost pri upisu, u skladu s prosudbom stručnog povjerenstva dječjeg vrtića.

Članak 7.

U slučaju upisa djece čiji roditelj, odnosno skrbnik ima prebivalište izvan područja Općine Vela Luka, plaćat će 30% veću cijenu od one koju imaju djeca roditelja, odnosno skrbnika s prebivalištem na području Općine Vela Luka. U slučaju upisa djece čija oba roditelja, odnosno skrbnika imaju prebivalište izvan područja Općine Vela Luka plaćat će ekonomsku cijenu vrtića.

Članak 8.

Ukoliko se sva prijavljena djeca ne mogu upisati u Vrtić, primjenjivati će se zakonski kriteriji i redoslijed za ostvarivanje prednosti pri upisu primjenom modela bodovanja, kako slijedi:

|  |  |  |  |
| --- | --- | --- | --- |
|  | **KRITERIJI** | **DOKUMETACIJA** | **MJERILA BODOVANJA** |
| 1. | Djeca roditelja invalida Domovinskog rata | Rješenje o statusu HRVI, preslika smrtnog lista ili izvadak iz matice umrlih | 40 bodova |
| 2. | Dijete iz obitelji s troje ili više djece | Za svako dijete rodni list ili zapis iz Matice rođenih | 30 bodova |
| 3. | Djeca oba zaposlena roditelja  Dijete jednog zaposlenog roditelja | Elektronički zapis o radno pravnom statusu | 80 bodova  40 bodova |
| 4. | Djeca s teškoćama u razvoju i kroničnim bolestima | Preslika zdravstvene i druge dokumentacije (sukladno članku 6. Državnog pedagoškog standarda) | 30 bodova |
| 5. | Djeca samohranih roditelja | Rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta | 60 bodova |
| 6. | Dijete jednorodnih obitelji | Preslika presude o razvodu braka, preslika sudske odluke o prestanku izvanbračne zajednice, potvrda Centra za socijalnu skrb ili preslika izjave o prestanku izvanbračne zajednice ovjerena od strane javnog bilježnika | 40 bodova |

|  |  |  |  |
| --- | --- | --- | --- |
|  | **KRITERIJI** | **DOKUMENTACIJA** | **MJERILA BODOVANJA** |
| 7. | Djeca osoba s invaliditetom  Upisanih u Hrvatski registar osoba s invaliditetom | Preslika rješenja mjerodavne službe o priznatom statusu invalida | 40 bodova |
| 8. | Djeca koja su ostvarila pravo na socijalnu uslugu smještaja u udomiteljskim obiteljima | Preslika rješenja Centra za socijalnu skrb da je dijete u udomiteljskoj obitelji | 60 bodova |
| 9. | Djeca roditelja koji primaju doplatak za djecu ili roditelja korisnika zajamčene minimalne naknade. | Važeće rješenje o primanju dječjeg doplatka odnosno rješenje o zajamčenoj minimalnoj naknadi | 5 bodova |

Način ostvarivanja prednosti pri upisu djece u dječji vrtić uređuje se ovom Odlukom.

Roditelji koji se pozivaju na neki od kriterija za ostvarivanje prednosti, prijavi za upis dužni su priložiti dokumentaciju kako je navedeno u tablici.

Za točnost podataka iz prethodnog stavka ovog članka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenata Povjerenstvo koje obavlja upis može obaviti provjeru.

Podnositelji prijava koji nisu priložili odgovarajuće dokaze ne mogu se pozivati na prednost pri upisu.

Članak 9.

Bodovi utvrđeni po kriterijima iz članka 8. ove Odluke zbrajaju se i na temelju ukupnog broja bodova utvrđuje se lista prioriteta na koju se redom stavljaju prijave podnositelja od većeg broja bodova do najmanjeg.

Ako i nakon primjene utvrđenih kriterija više prijava podnositelja ostvaruje isti broj bodova, svrstavanje se obavlja po datumu rođenja djeteta, od najstarijeg ka mlađemu.

Članak 10.

Djeca koja se tijekom godine ispišu iz Vrtića, u novoj pedagoškoj godini nemaju nikakvu prednost pri upisu. Za njih će se utvrđivati broj bodova kao i za svu novoprimljenu djecu po kriterijima utvrđenom Odlukom.

Izuzetak iz pravila iz prethodnog stavka ovog članka su djeca koja zbog svog trenutnog psihofizičkog stanja nisu mogla pohađati vrtić više mjeseci ili cijelu pedagošku godinu.

**III. ZAVRŠNE ODREDBE**

Članak 11.

Mjerila i postupak upisa djece u Vrtić, organizacija prijema novoupisane djece, prava i obveze roditelja djece - korisnika usluga Vrtića te uvjeti pod kojim dijete može biti ispisano iz vrtića utvrđuje se Pravilnikom o upisu djece i mjerilima upisa kojeg donosi Upravno vijeće Dječjeg vrtića.

Članak 12.

Ova Odluka stupa na snagu dan nakon dana donošenja.

KLASA:

URBROJ:

Vela Luka, \_\_\_\_\_\_\_\_\_2023. godine

PREDSJEDNIK OPĆINSKOG VIJEĆA

Zoran Manestar

**OBRAZLOŽENJE**

**Prijedloga Odluke o načinu ostvarivanja prednosti pri upisu djece**

**u Dječji vrtić Radost Vela Luka**

Zakon o izmjenama i dopunama Zakona o predškolskom odgoju i obrazovanju, objavljen je u Narodnim novinama broj 57/22. te je stupio na snagu dana 28. svibnja 2022. godine.

Izmjenama i dopunama Zakona o predškolskom odgoju i obrazovanju proširen je dosadašnji krug kategorija djece koja ostvaruju Prednost pri upisu u dječji vrtić kojem je osnivač jedinica lokalne ili područne (regionalne) samouprave u slučaju nedostatnih kapaciteta dječjeg vrtića.

Slijedeći zakonske odredbe, prvenstveno pri upisu ostvaruju u prvom redu djeca koja do 1. travnja tekuće godine navrše četiri godine života.

Nakon što ova djeca ostvare pravo upisa u vrtić, zakon utvrđuje daljnje kategorije reda prvenstva, i to: djeca roditelja invalida Domovinskog rata, djeca iz obitelji s troje ili više djece, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjeg vrtića te djeca roditelja koji primaju doplatak za djecu ili roditelja korisnika zajamčene minimalne naknade.

Člankom 20. Zakona o predškolskom odgoju i obrazovanju u točki 5. propisana je obaveza osnivača da svojim aktom uredi način ostvarivanja prednosti pri upisu djece u dječji vrtić.

Prednost pri upisu imaju djeca koja do 1. travnja tekuće godine navrše četiri godine života. Ukoliko dječji vrtić ne može upisati svu prijavljenu djecu, djeca se upisuju prema prednostima koje su zakonski utvrđene u članku 20. točka 4.